এই কথাগুলো যদি সাফা কবিরই বলে থাকে, আর যদি সে এগুলো একমদ মন থেকে বলে থাকে, সেক্ষেত্রে তাকে উদ্দেশ্য করে কিছু কথা বলছি। আপু, যদি আপনি আল্লাহ্‌কে বিশ্বাস করেন, তাহলে পরকাল কিভাবে অস্বীকার করেন? পরকালে বিশ্বাস ঈমানের অন্যতম একটি অংশ, যা অবিশ্বাস করলে ঈমান থাকেনা। আমরা সমস্ত ইবাদাত তো এর জন্যেই করি যাতে আমরা আখিরাতে জান্নাতে যেতে পারি! কাজেই এই একটা বিষয় অবিশ্বাস করা মানে ঈমানের একটি অংশ অবিশ্বাস, এবং কুর'আনের অনেক আয়াত আর রসূল (সল্লাল্লাহু আলাইহি ওয়া সল্লাম) এর হাদীস অবিশ্বাস করা। যা মাক্কার কাফিরেরা করেছিল। তারাও পরকালে বিশ্বাস করতো না। তাই মুসলিমাহ হতে চাইলে আপনি ঈমানের সবগুলো বিষয় যথাযথভাবে মন থেকে বিশ্বাস করে শাহাদাহ দিন। আল্লাহ্‌ সুবহানাহু ওয়া তা'আলা আপনাকে হিদায়াহ দান করুক, ইসলামের পথে ফিরিয়ে আনুক। আমীন।